Document ID: /roh_data/filtered/fineweb-2-filterrobots_roh.jsonl.gz/66844

La partiziun da chirurgia da l'ospital chantunal a Cuira ha da far pli ch'avunda era durant la stad. I na dettia strusch pli ina differenza cumpareglià cun l'enviern. La sort d'accidents saja simplamain autra. Il manader da la chirurgia Markus Furrer di envers RSI:
La stad datti in auter spectrum da pazients da accidents. I dat dapli ciclists da muntogna, dapli viandants e dapli alpinists.
Perquai ch'ins haja durant quest temp blers turists en la regiun sajan ins magari sfurzà da reducir, respectivamain spustar intervenziuns planisablas per uschia distgargiar in zic il persunal.